**ΣΥΜΦΩΝΗΤΙΚΟ ΣΥΝΕΡΓΑΣΙΑΣ**

**ΓΙΑ ΤΗΝ ΥΛΟΠΟΙΗΣΗ ΤΗΣ ΠΡΟΤΕΙΝΟΜΕΝΗΣ ΠΡΑΞΗΣ / ΈΡΓΟΥ**

« »

# ΣΤΑ ΠΛΑΙΣΙΑ ΤΗΣ ΠΑΡΕΜΒΑΣΗΣ Π3-77-3.1 ΤΟΥ ΣΣ ΚΑΠ 2023-2027

Στ…………………….*(τόπος),* σήμερα την ……………… *(ημερομηνία),* οι κατωτέρω αναφερόμενοι συμβαλλόμενοι:

1. Ο/Η ………………….. του ……………….., κάτοικος………………, οδός…. Αρ. ……., με ΑΦΜ : ………….., Δ.Ο.Υ. : ……….Βόλου, που θα αποκαλείται εφεξής στην παρούσα χάριν συντομίας «**Διευκολυντής/τρια Καινοτομίας**»
2. Το **ΠΑΝΕΠΣΙΤΗΜΙΟ ΘΕΣΣΑΛΙΑΣ -** **ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ ΠΑΝΕΠΙΣΤΗΜΙΟΥ ΘΕΣΣΑΛΙΑΣ – ΤΜΗΜΑ …………. – ΕΡΓΑΣΤΗΡΙΟ …………….**», που εδρεύει στο Βόλο, Γ. Καρτάλη 72 με Ροζού, ΤΚ 38333, με ΑΦΜ : 090071277, Δ.Ο.Υ. Βόλου, όπως εκπροσωπείται vόμιμα από τον Καθηγητή κ. Ιωάννη Στεφανίδη, Αντιπρύτανη Έρευνας και Καινοτομίας του ΠΘ & Πρόεδρο της Επιτροπής Ερευνών του ΕΛΚΕ ΠΘ που θα αποκαλείται εφεξής στην παρούσα χάριν συντομίας

« …**Μέλος 1**[2](#_bookmark1)»

1. …………………………………………………………………….……….…, με την επωνυμία

………………………………………………………………………………………………………………,που εδρεύει στην…………………………….…..…..……, όπως εκπροσωπείται νόμιμα από τ κ…

………………………..………….…………….., δυνάμει του , και ο οποίος θα αποκαλείται εφεξής

στην παρούσα χάριν συντομίας « **Μέλος 2**»

1. …………………………………………………………………….……….…, με την επωνυμία

………………………………………………………………………………………………………………,που εδρεύει στην…………………………….…..…..……, όπως εκπροσωπείται νόμιμα από τ κ…

………………………..………….…………….., δυνάμει του , και ο οποίος θα αποκαλείται εφεξής

στην παρούσα χάριν συντομίας « **Μέλος 3**»

Έχοντας υπόψη:

**Ι.** Την με ΑΠ: 112973/2.5.2025/ΥΠΑΑΤ << 1η ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΣΤΗΡΙΞΗΣ ΤΗΣ ΠΑΡΕΜΒΑΣΗΣ

Π3-77-3.1 «Ανάπτυξη συνεργασιών μέσω Επιχειρησιακών Ομάδων (ΕΟ) της Ευρωπαϊκής Σύμπραξης Καινοτομίας» του Στρατηγικού Σχεδίου Κοινής Αγροτικής Πολιτικής της Ελλάδας (ΣΣ ΚΑΠ) 2023 – 2027>>  **ΙΙ.** Την υπ΄ αριθμ. 75489/19.3.2025 Απόφαση του Υπουργού Αγροτικής Ανάπτυξης και Τροφίμωνμε ΘΕΜΑ: << Λεπτομέρειες εφαρμογής της Παρέμβασης Π3-77-3.1 «Ανάπτυξη συνεργασιών μέσω Επιχειρησιακών Ομάδων (ΕΟ) της Ευρωπαϊκής Σύμπραξης Καινοτομίας» του Στρατηγικού Σχεδίου Κοινής Αγροτικής Πολιτικής της Ελλάδας (ΣΣ ΚΑΠ) 2023 – 2027. (Β’ 1390) >>

**Συμφωνούν, συνομολογούν και κάνουν αμοιβαία αποδεκτά τα ακόλουθα:**

Τα συμβαλλόμενα μέρη, ο μεν πρώτος υπό την ιδιότητα του ***Διευκολυντή Καινοτομίας***, οι δε υπόλοιποι υπό την ιδιότητα των ***εταίρων – Μελών***, υπέβαλαν Αίτηση προς χρηματοδότηση στο πλαίσιο της Παρέμβασης Π3-77για την υλοποίηση της Πράξης / Έργου με τίτλο «… »

στο ΣΣ ΚΑΠ 2023-2027.

Ο γενικός σκοπός της Προτεινόμενης Πράξης είναι

…………………………………………………………………………………………………………………………………………………

………………………………………………………………………………………………………………………………………………………………………

……………………………………………………………………………………………………………………………………..

Κατόπιν των ανωτέρω, για την εύρυθμη και αποτελεσματική υλοποίηση της προτεινόμενης Πράξης, τα συμβαλλόμενα μέρη προβαίνουν στη σύναψη του παρόντος Συμφωνητικού Συνεργασίας, με το οποίο προσδιορίζουν το γενικό πλαίσιο και τους γενικούς και ειδικούς όρους για την εκτέλεση του αντικειμένου του.

**ΑΡΘΡΟ 1 ΣΚΟΠΟΣ**

**1.1.** Σκοπός του παρόντος Συμφωνητικού Συνεργασίας είναι η οργάνωση της εργασίας μεταξύ των Μελών της Ε.Ο., η οργάνωση της διαχείρισης του Έργου, ο καθορισμός των δικαιωμάτων και των υποχρεώσεων των συμμετεχόντων Μελών, καθώς και η διαχείριση των θεμάτων που σχετίζονται με τα Δικαιώματα Πρόσβασης και Διανοητικής Ιδιοκτησίας.

**1.2.** Σε κάθε περίπτωση, το παρόν Συμφωνητικό έχει ρόλο συμπληρωματικό και όχι αναιρετικό προς την Απόφαση Ένταξης και το συνημμένο σε αυτήν Τεχνικό Παράρτημα του Έργου.

**ΑΡΘΡΟ 2**

**ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ**

**2.1.** Οι συμβαλλόμενοι αναλαμβάνουν την υποχρέωση να συνεργαστούν μεταξύ τους για την ομαλή και αποτελεσματική υλοποίηση της προτεινόμενης Πράξης / Έργου και για τη διασφάλιση της τήρησης των προδιαγραφών σε ότι αφορά το φυσικό αντικείμενο, το οικονομικό αντικείμενο και τις διαδικασίες υλοποίησης της Πράξης, σύμφωνα με όσα αναφέρονται στην Πρόσκληση της Δράσης, ιδίως στην παράγραφο 13 αυτής, καθώς και στο παρόν συμφωνητικό.

**2.2.** Ειδικότερα:

**2.2.α.** Ο « **Διευκολυντής Καινοτομίας**» του έργου, αναλαμβάνει τις ακόλουθες υποχρεώσεις: [ ]

**2.2.β.** Το «**Μέλος 1**» αναλαμβάνει τις ακόλουθες υποχρεώσεις:

[…..]

**2.2.γ.** Το « **Μέλος 2**» αναλαμβάνει τις ακόλουθες υποχρεώσεις:

**2.3.** Κάθε μέλος της Ε.Ο. διατηρεί την ευθύνη εξ’ ολοκλήρου απέναντι στον ΕΦ για το επιμέρους τμήμα του έργου που δεσμεύεται να υλοποιήσει και αλληλεγγύως για το σύνολο του έργου.

**2.4.** Συμφωνείται ρητά μεταξύ των συμβαλλομένων ότι το κάθε μέλος έχει αυτοτελή ευθύνη και υποχρέωση πλήρους αποκατάστασης έναντι του καθενός από τα άλλα μέλη για οποιαδήποτε βλάβη υπέστησαν από κάθε δική του υπαίτια πράξη ή παράληψη, ιδίως εάν εξ αιτίας του κλήθηκαν να καταβάλλουν στον ΕΦ το οιοδήποτε ποσό στο πλαίσιο της προμνησθείσης έναντι αυτού ευθύνης τους, ενώ ουδεμία υπαιτιότητα είχαν.

**2.5.** Κάθε Μέλος καθίσταται αποκλειστικά υπεύθυνο για οποιαδήποτε απώλεια, ζημία ή τραυματισμό έναντι τρίτων που προκαλείται αποκλειστικά από τη διεκπεραίωση των δραστηριοτήτων που βρίσκονται υπό την ευθύνη του, στο πλαίσιο του Έργου.

**2.6.** Το αναλυτικό χρονοδιάγραμμα υλοποίησης του συνόλου της Πράξης / Έργου ανά συμβαλλόμενο μέρος συμφωνείται ως εξής:

………………………

**2.7.** Η ανάλυση του συνολικού προϋπολογισμού της Πράξης / Έργου ανά συμβαλλόμενο μέρος συμφωνείται ως εξής:

|  |  |  |
| --- | --- | --- |
| **Μέλος** | **Π/Υ** | **Ποσοστό συμμετοχής (%)** |
|  |  |  |
|  |  |  |
|  |  |  |
| **Συνολικός Π/Υ** |  | **100%** |

**ΆΡΘΡΟ 3**

**ΔΕΣΜΕΥΣΕΙΣ ΣΥΜΒΑΛΛΟΜΕΝΩΝ**

**3.1.** Κάθε Μέλος δεσμεύεται να γνωστοποιεί εγκαίρως στον Διευκολυντή Καινοτομίας του έργου ή/ και στα λοιπά Μέλη κάθε σημαντική πληροφορία, γεγονός, πρόβλημα ή καθυστέρηση που ενδέχεται να επηρεάσει το Έργο.

**3.**2. Επίσης, κάθε Μέλος δεσμεύεται να παρέχει στον Διευκολυντή Καινοτομίας, αλλά και στα λοιπά Μέλη της Ε.Ο., έγκαιρα και έγκυρα όλες τις πληροφορίες και το υλικό που είναι αναγκαία για την εκπλήρωση των υποχρεώσεών τους στο πλαίσιο της εκτέλεσης του Έργου.

**ΑΡΘΡΟ 4**

**ΔΙΑΡΚΕΙΑ ΤΗΣ ΣΥΜΒΑΣΗΣ - ΕΠΙΛΕΞΙΜΟΤΗΤΑ ΔΑΠΑΝΩΝ**

**4.1.** Το παρόν Συμφωνητικό Συνεργασίας θεωρείται ότι καταρτίστηκε έγκυρα κατά την ημερομηνία της ψηφιακής υπογραφής του τελευταίου συμβαλλόμενου μέρους, τίθεται δε σε ισχύ μόνο εφόσον εγκριθεί και ενταχθεί το συνεργατικό έργο που αφορά και θα διατηρηθεί σε ισχύ τουλάχιστον μέχρι την έκδοση της Απόφασης Ολοκλήρωσης της Πράξης που αφορά το εν λόγω έργο από την αρμόδια Υπηρεσία.

**4.2.** Η επιλεξιμότητα δαπανών αρχίζει από την ημερομηνία υποβολής της αίτησης ενίσχυσης.

**4.3.** Το παρόν συμφωνητικό θα διακοπεί αυτόματα σε περίπτωση που συμβεί ένα από τα παρακάτω:

* + 1. Ανάκληση της απόφασης ένταξης
    2. Αδυναμία λειτουργίας οποιουδήποτε Μέλους της Ε.Ο. εξαιτίας της οποίας συμφωνηθεί, με τη σύμφωνη γνώμη του αρμόδιου ΕΦ, η διακοπή του έργου.

Στην περίπτωση αυτή κάθε μέλος αναλαμβάνει τις υποχρεώσεις που του αναλογούν σύμφωνα με όσα αναφέρονται στο θεσμικό πλαίσιο της Παρέμβασης Π3-77-3.1 του ΣΣ ΚΑΠ 2023-2027 (Υπουργική Απόφαση και πρόσκληση).

**4.4.** Κανένα Μέλος της Ε.Ο. δεν απαλλάσσεται, λόγω απόσυρσης ή διακοπής , από:

α) τις υποχρεώσεις του, στα πλαίσια της Απόφασης Ένταξης ή του παρόντος Συμφωνητικού, αναφορικά με το κομμάτι εργασίας που υλοποιήθηκε (ή που θα έπρεπε να είχε υλοποιηθεί) μέχρι την ημερομηνία απόσυρσης ή διακοπής και

β) οποιεσδήποτε υποχρεώσεις ή ευθύνες προκύπτουν από την εν λόγω αποχώρηση ή διακοπή.

**ΆΡΘΡΟ 5**

**ΠΡΟΥΠΟΛΟΓΙΣΜΟΣ ΚΑΙ ΤΡΟΠΟΣ ΚΑΤΑΒΟΛΗΣ ΧΡΗΜΑΤΟΔΟΤΗΣΗΣ**

**5.1.** Ο συνολικός προϋπολογισμός της Πράξης / Έργου ανέρχεται στο ποσό των Ευρώ.

**5.2.** Το κατ΄ αποκοπήν ποσό των 5.000 € (πέντε χιλιάδων ευρώ) καταβάλλεται εξ΄ ολοκλήρου στον Διευκολυντή Καινοτομίας.

**5.3.** Το επιλέξιμο ποσό για την υλοποίηση του έργου καταβάλλεται σε κάθε Μέλος της Ε.Ο., στο τραπεζικό λογαριασμό που έχει δηλωθεί για κάθε συμβαλλόμενο, και κατά το ποσό που του αναλογεί σύμφωνα με τις επί μέρους δαπάνες και σε αντιστοιχία με τις ενότητες εργασίας και τα παραδοτέα της Πράξης που περιγράφονται στο άρθρο 2 του παρόντος συμφωνητικού καθώς και στην αίτηση στήριξης.

**5.4.** Υπερβάσεις κόστους του συνολικού προϋπολογισμού της προτεινόμενης Πράξης βαρύνουν τους συμμετέχοντες στο σχήμα υλοποίησης της Πράξης.

**ΑΡΘΡΟ 6**

**ΠΑΡΑΒΙΑΣΗ ΟΡΩΝ, ΣΥΝΕΠΕΙΕΣ, ΔΙΟΡΘΩΤΙΚΑ ΜΕΤΡΑ**

**6.1.** Η παράβαση οποιουδήποτε από τους όρους του παρόντος συμφωνητικού συνεργασίας, οι οποίοι θεωρούνται όλοι ουσιώδεις ή η παράβαση των διατάξεων του Νόμου και της καλής πίστης από οποιοδήποτε από τα συμβαλλόμενα μέρη παρέχει σε κάθε ένα από τα άλλα μέρη το δικαίωμα να καταγγείλει το συμφωνητικό και να αξιώσει κάθε θετική ή αποθετική ζημία του.

**6.2.** Σε περίπτωση αιτιολογημένης αδυναμίας ή υπαίτιας καθυστέρησης ή μη προσήκουσας υλοποίησης των αναληφθεισών υποχρεώσεων από οποιοδήποτε συμβαλλόμενο μέρος, αφενός το γεγονός κοινοποιείται στον αρμόδιο ΕΦ και αφετέρου με τη σύμφωνη γνώμη όλων των Μελών της Ε.Ο. πραγματοποιούνται ενέργειες για την υποκατάσταση του εν λόγω εταίρου εφόσον ληφθεί η σχετική έγκριση από τον αρμόδιο ΕΦ.

**6.3.** Σε περίπτωση παραβίασης, από ένα Μέλος της Ε.Ο. (στο εξής «Παραβιάζων»), των υποχρεώσεών του στο πλαίσιο του παρόντος Συμφωνητικού (ή και της Απόφασης Ένταξης), η οποία παραβίαση, με απόφαση των υπολοίπων Μελών, θεωρείται ότι δεν είναι δυνατό να επανορθωθεί μέσα σε τριάντα (30 ) ημερολογιακές ημέρες από τη γραπτή ειδοποίηση που θα αποσταλεί στον Παραβιάζοντα από τον Διευκολυντή Καινοτομίας του Έργου, τα υπόλοιπα Μέλη μπορούν από κοινού να αποφασίσουν τη διακοπή της ισχύος του παρόντος Συμφωνητικού με τον Παραβιάζοντα, μετά από προγενέστερη γραπτή ειδοποίηση είκοσι (20 ) ημερολογιακών ημερών από το Διευκολυντή Καινοτομίας.

Σε περίπτωση που σύμφωνα με απόφαση των υπολοίπων Μελών της Ε.Ο., η προαναφερόμενη παραβίαση είναι δυνατό να επανορθωθεί μέσα σε εξήντα (60) ημερολογιακές ημέρες από τη γραπτή ειδοποίηση που θα σταλεί στον Παραβιάζοντα από το Διευκολυντή Καινοτομίας, δίνεται ανάλογο χρονικό περιθώριο για την επανόρθωση της παραβίασης.

**6.4.** Σε περίπτωση που σ’ αυτό το χρονικό διάστημα διαπιστώνεται η αδυναμία του Παραβιάζοντα Μέλους να εκπληρώσει την υποχρέωσή του στα δεδομένα χρονικά περιθώρια, τα υπόλοιπα Μέλη της Ε.Ο. μπορούν να προβούν στην διακοπή της ισχύος του παρόντος Συμφωνητικού για τον εν λόγω Φορέα και να ζητήσουν την αντικατάστασή του με νέο Μέλος, υπό τους όρους και σύμφωνα με τη διαδικασία που περιγράφεται στο θεσμικό πλαίσιο της Πρόσκλησης της Δράσης.

**6.5.** Οποιοδήποτε Μέλος της Ε.Ο. μπορεί να ζητήσει διακοπή της συμμετοχής του στο έργο και στο παρόν Συμφωνητικό Συνεργασίας, μετά από γραπτή ειδοποίηση προς τα υπόλοιπα Μέλη της Ε.Ο. τουλάχιστον εξήντα (60 ) ημερολογιακές ημέρες (ή μήνες) πριν, η οποία θα αναφέρει τους λόγους που υφίστανται για τη διακοπή και οι οποίοι θα πρέπει να χαρακτηρίζονται ως «σοβαροί», όπως, ενδεικτικά, η αποδεδειγμένη διακοπή ή αδυναμία λειτουργίας του Μέλους.

**6.6.** Σε κάθε περίπτωση ο αρμόδιος ΕΦ, θα πρέπει να ενημερωθεί γραπτώς και να αποδεχτεί την ανωτέρω τροποποίηση μέσα σε εύλογο χρονικό διάστημα.

**6.7.** Οι συνέπειες απόσυρσης Μέλους από την Ε.Ο. είναι οι εξής:α) Το Αποσυρόμενο Μέλος συμφωνεί να αντιμετωπίσει ως τέτοια οποιαδήποτε εμπιστευτική πληροφορία, όπως ορίζεται στο παρόν συμφωνητικό, για περίοδοπέντε (5) ετών από την ημερομηνία απόσυρσής του, και συμφωνεί να μην εφαρμόσει Γνώση που προέκυψε από τη συμμετοχή του στο Έργο.β) Δικαιώματα Πρόσβασης: Οποιοδήποτε Μέλος αποσύρεται από τη Συνεργασία:

* Κατ’ αρχήν χάνει, μετά από την απόσυρσή του, τα Δικαιώματα Πρόσβασης στην παραχθείσα Γνώση και την προσδιοριζόμενη Προϋπάρχουσα Τεχνογνωσία.

Κατ’ εξαίρεση, διατηρεί τα Δικαιώματα Πρόσβασης στην Προϋπάρχουσα Τεχνογνωσία και στην παραχθείσα Γνώση των άλλων Μελών της Ε.Ο. (στη μορφή που αυτά υπήρχαν κατά την ημερομηνία απόσυρσής του), υπό τις εξής προϋποθέσεις: (α) αυτό απαιτείται για τη χρήση της Γνώσης της οποίας είναι ιδιοκτήτης ή συν-ιδιοκτήτης και (β) τα εν λόγω Δικαιώματα Πρόσβασης ζητούνται μέσα σε τουλάχιστον δύο (2) έτη από την ημερομηνία απόσυρσής του.γ) Οικονομικές Επιπτώσεις για το Αποσυρόμενο Μέλος:

* Το Αποσυρόμενο Μέλος θα καταβάλλει οικονομική αποζημίωση εάν η απόσυρση έχει επιπτώσεις στην διεκπεραίωση του Έργου. Το ποσό θα καθορίζεται από τα υπόλοιπα Μέλη της Ε.Ο.
* Το Αποσυρόμενο Μέλος θα πρέπει να τηρήσει όλες τις οικονομικές του υποχρεώσεις που ίσχυαν πριν από την ημερομηνία της απόσυρσής του.

Το Αποσυρόμενο Μέλος θα πρέπει να επιστρέψει όλο το ποσό που αντιστοιχεί στις πληρωμές που έλαβε από τον αρμόδιο ΕΦ.δ) Το Αποσυρόμενο Μέλος θα επιστρέψει όλο τον εξοπλισμό ή τα υλικά που του παρασχέθηκαν από τα άλλα Μέλη της Ε.Ο. στο πλαίσιο του έργου.ε) Το Αποσυρόμενο Μέλος συμφωνεί να παρέχει, ακόμη και μετά την αποχώρησή του, επαρκή υποστήριξη στα υπόλοιπα Μέλη της Ε.Ο. για την ολοκλήρωση της εργασίας που σχετίζεται με τις δικές του δραστηριότητες, (όπως αυτές καθορίζονται στην Απόφαση Ένταξης πριν από την αποχώρησή του) στο πλαίσιο του Έργου και των σχετικών Παραδοτέων.

**6.8.** Ο αποκλεισμός ενός Μέλους από την Ε.Ο. μπορεί να αποφασιστεί μετά από ομόφωνη απόφαση των Μελών της Ε.Ο., πλην της ψήφου του αποκλειόμενου Μέλους, τηρώντας τους όρους του θεσμικού πλαισίου της Παρέμβασης. Ο αποκλεισμός ενός Μέλους έχει τις ίδιες συνέπειες με την απόσυρση.

**6.9.** Η συμμετοχή ενός νέου Μέλους στην Ε.Ο. μπορεί να αποφασιστεί μετά από ομόφωνη απόφαση των Μελών της. Σε κάθε περίπτωση, οποιαδήποτε αλλαγή στους συμμετέχοντες στην Ε.Ο. θα γίνεται σύμφωνα με τους όρους του θεσμικού πλαισίου της Παρέμβασης και θα υπόκειται στην έγκριση του αρμόδιου ΕΦ. Με τη συμμετοχή του στο Έργο ένα Νέο Μέλος συμφωνεί να συμμετέχει υπό τους όρους του θεσμικού πλαισίου της Παρέμβασης και της Απόφασης Ένταξης. Η προσχώρηση στην Ε.Ο. ενός νέου Μέλους έχει ισχύ από την ημερομηνία που ο Διευκολυντής Καινοτομίας λαμβάνει την έγκριση συμμετοχής του Νέου Μέλους από τον

αρμόδιο ΕΦ, ενώ η συμμετοχή του Νέου Μέλους στο παρόν Συμφωνητικό Συνεργασίας ισχύει από την υπογραφή της αντίστοιχης τροποποίησης του εγγράφου. Το Νέο Μέλος έχει πρόσβαση στην Προϋπάρχουσα Τεχνογνωσία των άλλων Μελών της Ε.Ο. σύμφωνα με τους όρους που τίθενται στο παρόν συμφωνητικό. Εντούτοις, ένα Μέλος θα έχει το δικαίωμα να αποκλείσει μέρος της Προϋπάρχουσας Τεχνογνωσίας του από τα Δικαιώματα Πρόσβασης ενός νέου Μέλους, μέσω γραπτής ειδοποίησης προς τα υπόλοιπα Μέλη της Ε.Ο., που θα γνωστοποιηθεί πριν από την υπογραφή της σχετικής τροποποίησης του Συμφωνητικού Συνεργασίας για τη συμμετοχή του Νέου Μέλους. Το νέο Μέλος θα έχει πρόσβαση στη Γνώση που υπήρχε πριν από τη συμμετοχή του, εφόσον είναι αναγκαία για την περαιτέρω υλοποίηση του Έργου.

**ΑΡΘΡΟ 7**

**ΕΠΙΛΥΣΗ ΔΙΑΦΟΡΩΝ**

**7.1.** Τα Μέλη της Ε.Ο. συμφωνούν να καταβάλλουν προσπάθειες για τη φιλική διευθέτηση οποιασδήποτε διαφωνίας προκύπτει μεταξύ τους σε σχέση με την υλοποίηση του Έργου που έχει ενταχθεί στα πλαίσια της Παρέμβασης.

**7.2.** Σε περίπτωση αποτυχίας, κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων του παρόντος συμφωνητικού συνεργασίας δύναται να επιλύεται από τα αρμόδια Δικαστήρια που ρητά συμφωνείται ότι αποκλειστικά τοπικώς θα είναι αυτά του Βόλου..

**ΑΡΘΡΟ 8**

**ΕΙΔΙΚΟΙ ΟΡΟΙ**

**8.1.** Τα συμβαλλόμενα μέρη δηλώνουν ρητά ότι έλαβαν γνώση και αποδέχονται πλήρως τους ειδικούς όρους χρηματοδότησης της Παρέμβασης Π3-77-3.1 του ΣΣ ΚΑΠ 2023-2027.

**8.2.** Ειδικότερα, τα συμβαλλόμενα μέρη δηλώνουν ρητά και αναγνωρίζουν τα ακόλουθα:

1. Ο Διευκολυντής Καινοτομίας της Πράξης, υποχρεούται να προβεί σε όλες τις απαιτούμενες ενέργειες για την υποβολή της αίτησης στήριξης, τη συνεργασία με τις αρμόδιες Υπηρεσίες, τη διεκπεραίωση όλων των υποθέσεων και υποχρεώσεων που αναλαμβάνει για την ορθή υλοποίηση της Πράξης / Έργου και την ενημέρωση των υπολοίπων φορέων της σύμπραξης.
2. Ο σχηματισμός και η εφαρμογή του εταιρικού σχήματος μεταξύ του Διευκολυντή Καινοτομίας και των εταίρων, πρέπει να ευρίσκεται σε συμμόρφωση με την εθνική και ευρωπαϊκή νομοθεσία.
3. Η ανωτέρω συμφωνία πρέπει να συνταχθεί στην Αγγλική γλώσσα αν ένα από τα συμβαλλόμενα μέρη είναι αλλοδαπός.

**ΑΡΘΡΟ 9**

**ΔΙΑΣΦΑΛΙΣΗ ΑΠΟΡΡΗΤΟΥ/ΕΜΠΙΣΤΕΥΤΙΚΟΤΗΤΑ**

**9.1.** Κατά τη διάρκεια του έργου και για μια περίοδο πέντε (5)ετών από τη λήξη του, τα Μέλη της Ε.Ο. θα

θεωρούν απόρρητες/ εμπιστευτικές, οποιεσδήποτε πληροφορίες που απέκτησαν κατά τη διάρκεια του έργου από άλλο Μέλος της Ε.Ο. Συνεπώς, κάθε Μέλος της Ε.Ο. συμφωνεί και δεσμεύεται για τα εξής:

* + 1. δεν θα χρησιμοποιήσει οποιεσδήποτε τέτοιες πληροφορίες για οποιοδήποτε σκοπό εκτός του πλαισίου των όρων της Απόφασης Ένταξης και του παρόντος Συμφωνητικού Συνεργασίας,
    2. δεν θα αποκαλύψει οποιεσδήποτε τέτοιες πληροφορίες σε οποιοδήποτε τρίτο, εκτός αν υπάρχει γραπτή συγκατάθεση του άλλου Μέλους, και
    3. τέτοιες πληροφορίες δεν θα αντιγραφούν, ούτε θα αναπαραχθούν συνολικά ή εν μέρει, σε περιπτώσεις όπου τέτοια αντιγραφή ή αναπαραγωγή δεν έχει εγκριθεί εκ των προτέρων γραπτώς από άλλο Μέλος.**9.2.** Καμία ευθύνη δεν καταλογίζεται για οποιεσδήποτε τέτοιες πληροφορίες αν :

ΑΔΑ: 91ΑΨ4653ΠΓ-7Σ2

α) έχουν δημοσιοποιηθεί πριν από, ή μετά από την κοινοποίησή τους,

β) είναι ήδη γνωστές, όπως αποδεικνύεται από γραπτά τεκμήρια στα αρχεία του εν λόγω Μέλους,

γ) έχουν νομότυπα ληφθεί, χωρίς παραβίαση του παρόντος Συμφωνητικού, από τρίτο, ο οποίος δεν δεσμεύεται από τους όρους του παρόντος Συμφωνητικού,

δ) έχουν δημοσιοποιηθεί χωρίς παραβίαση του παρόντος Συμφωνητικού,

**ΑΡΘΡΟ 10**

**ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ**

**10.1. Γενικά**

Κάθε Φορέας της Σύμπραξης δεσμεύεται καταρχήν από τους όρους και τις προϋποθέσεις που καθορίζονται στην Απόφαση Χρηματοδότησης, καθώς και στην Πρόσκληση της Δράσης όπως ισχύει, εκτός αν στο παρόν Συμφωνητικό αναφέρονται συμπληρωματικές διατάξεις.

**10.2. Ιδιοκτησία Γνώσης**

**10.2.1. Γενικά**

Κατά γενική αρχή τα αποτελέσματα του έργου, δηλαδή η παραγόμενη γνώση (foreground), αποτελεί ιδιοκτησία του Φορέα που την παράγει.

Διευκρινίζεται ωστόσο ότι το παρεχόμενο (όχι το παραγόμενο) πρωτογενές υλικό παραμένει στην ιδιοκτησία του Φορέα – παρόχου.

**10.2.2. Συνιδιοκτησία**

Εάν κατά τη διάρκεια υλοποίησης του έργου παραχθεί **κοινή** εφεύρεση, σχεδιασμός, προϊόν ή εργασία, στην οποία έχουν συνεισφέρει δύο τουλάχιστον Φορείς της Σύμπραξης και εάν τα χαρακτηριστικά της εφεύρεσης, σχεδιασμού, προϊόντος ή εργασίας είναι τέτοια που καθιστούν αδύνατο τον διαχωρισμό για το σκοπό υποβολής αίτησης για απόκτηση και διατήρηση της προστασίας των αντίστοιχων δικαιωμάτων διανοητικής ιδιοκτησίας, οι εμπλεκόμενοι Φορείς της Σύμπραξης συμφωνούν ότι θα αποταθούν από κοινού για την απόκτηση και τη διατήρηση των αντίστοιχων δικαιωμάτων. Σε αντίθετη περίπτωση, θα επιδιώξουν την σύναψη κατάλληλων, μεταξύ τους, συμφωνιών τόσο ως προς την προστασία των δικαιωμάτων διανοητικής ιδιοκτησίας όσο και ως προς τον επιμερισμό του αντίστοιχου κόστους.

Σε κάθε περίπτωση, οι συνδικαιούχοι θα έχουν το δικαίωμα χρήσης και παραχώρησης της χρήσης (με μη-αποκλειστικές άδειες) των εν λόγων δικαιωμάτων, με βάση τους όρους των τυχόν προϋπαρχουσών συμφωνιών, χωρίς την υποχρέωση καταβολής οικονομικού ανταλλάγματος προς τους υπόλοιπους Φορείς της Σύμπραξης ή την συγκατάθεση αυτών.

**10.2.3. Μεταβίβαση δικαιωμάτων διανοητικής ιδιοκτησίας**

Κάθε Μέλος της Σύμπραξης μπορεί να μεταβιβάσει ελεύθερα τα δικαιώματα πνευματικής ιδιοκτησίας των οποίων είναι δικαιούχος, με την επιφύλαξη των δικαιωμάτων και των υποχρεώσεων που προκύπτουν από το παρόν Συμφωνητικό και την Πρόσκληση της Δράσης. Κάθε δικαιούχος μπορεί να προσδιορίζει (στο Παράρτημα Δ του παρόντος) συγκεκριμένους τρίτους στους οποίους προτίθεται να μεταβιβάσει την παραγόμενη Γνώση που του ανήκει. Σ’ αυτήν την περίπτωση τα λοιπά Μέλη παραιτούνται από το δικαίωμά τους να υποβάλουν ένσταση στη μεταβίβαση προς αυτούς τους τρίτους. Ωστόσο ο μεταβιβάζων υποχρεούται να ενημερώσει προηγουμένως εγγράφως τα Μέλη της Σύμπραξης για την επικείμενη μεταβίβαση.

**10.2.4. Κατοχύρωση προστασίας**

Σε περίπτωση που ένα Μέλος της Σύμπραξης αποφασίζει, με δική του ευθύνη, να μην επιδιώξει επαρκή και αποτελεσματική προστασία για γνώση που έχει παραγάγει κατά την υλοποίηση του Έργου, ο εν λόγω Φορέας θα ενημερώσει εγγράφως, τους υπόλοιπους Φορείς της Σύμπραξης. Οποιοσδήποτε άλλος Φορέας της Σύμπραξης ενδιαφέρεται να αποταθεί για την απόκτηση και τη διατήρηση τέτοιας προστασίας θα ενημερώσει εγγράφως τους υπόλοιπους Φορείς μέσα σε έναν μήνα από την παραλαβή της σχετικής ειδοποίησης.

Ο παραπάνω όρος προϋποθέτει ότι οι ρυθμίσεις για τα Δικαιώματα Πρόσβασης δεν θα επηρεαστούν για οποιοδήποτε Φορέα της Σύμπραξης.

**10.3. Διάχυση Γνώσης μετά το πέρας του Έργου**

Οι Φορείς της Σύμπραξης θα διασφαλίσουν την περαιτέρω διάδοση της Γνώσης τους, όπως προβλέπεται από το πλαίσιο της Πρόσκλησης της Δράσης και του παρόντος Συμφωνητικού Συνεργασίας, ήτοι **φροντίζοντας να διαχέουν ευρέως τα αποτελέσματα του πιλοτικού έργου** (που αφορά το παρόν συμφωνητικό συνεργασίας) **σε μη αποκλειστική και χωρίς διακρίσεις βάση, για παράδειγμα μέσω διαδασκαλίας, βάσεων δεδομένων, δημοσιεύσεων ή λογισμικού ανοιχτής πρόσβασης.**

**10.4. Προστασία Δεδομένων Προσωπικού Χαρακτήρα**

Τα μέρη δεσμεύονται ότι τόσο κατά την εκτέλεση του έργου όσο και στις σχετικές δημοσιεύσεις των αποτελεσμάτων της έρευνας θα λαμβάνουν κατάλληλα μέτρα για την συμμόρφωσή τους με την ισχύουσα ενωσιακή και εθνική νομοθεσία σχετικά με την προστασία του ατόμου από την επεξεργασία δεδομένων προσωπικού χαρακτήρα.

**10.5. Δικαιώματα Πρόσβασης**

**10.5.1 Γενικές Αρχές**

Κάθε Φορέας της Σύμπραξης θα λάβει τα κατάλληλα μέτρα για να διασφαλίσει χορήγηση των Δικαιωμάτων Πρόσβασης που απαιτούνται για την εκπλήρωση των υποχρεώσεων που προβλέπονται από την Απόφαση Χρηματοδότησης και το παρόν Συμφωνητικό Συνεργασίας, ακόμη και στην περίπτωση ύπαρξης δικαιωμάτων των υπαλλήλων του, ή οποιουδήποτε προσώπου που ορίζεται ή δεσμεύεται για την διεκπεραίωση των δραστηριοτήτων που έχει αναλάβει στο Έργο .

Οι Φορείς της Σύμπραξης συμφωνούν ότι τα Δικαιώματα Πρόσβασης χορηγούνται σε μη αποκλειστική βάση.

Οι Φορείς της Σύμπραξης επίσης συμφωνούν ότι, εάν δεν αναφέρεται αλλιώς στο παρόν Συμφωνητικό ή εάν δεν έχει ήδη γίνει η αντίστοιχη παραχώρηση από τον ιδιοκτήτη της Γνώσης ή της Προϋπάρχουσας Τεχνογνωσίας, τα Δικαιώματα Πρόσβασης δεν θα περιλαμβάνουν το δικαίωμα παραχώρησης εκμετάλλευσης σε τρίτους (sub-licenses).

Εκτός από εξαιρετικές περιπτώσεις, καμία αποζημίωση (οικονομικό αντάλλαγμα) δεν θα ζητείται για την παραχώρηση Δικαιωμάτων Πρόσβασης.

**10.5.2. Αναγνώριση Προϋπάρχουσας Τεχνογνωσίας**

Οι Φορείς της Σύμπραξης έχουν παραθέσει και απαριθμήσει στο Παράρτημα Β του παρόντος Συμφωνητικού την προϋπάρχουσα τεχνογνωσία (background) που απαιτείται για τη διεκπεραίωση του ερευνητικού Έργου, για την οποία μπορούν να χορηγήσουν δικαιώματα πρόσβασης.

Οι Φορείς της Σύμπραξης συμφωνούν ότι οποιαδήποτε άλλη Προϋπάρχουσα Τεχνογνωσία θα θεωρηθεί ως μη αναγκαία για τη διεκπεραίωση του έργου και θα αποκλειστεί από τις ρυθμίσεις που αφορούν τα Δικαιώματα Πρόσβασης, Συμφωνείται, ωστόσο, ότι οι πληροφορίες του Παραρτήματος Β μπορούν να ανανεωθούν για να περιλάβουν μέρος της Προϋπάρχουσας Τεχνογνωσίας, η οποία δεν περιλαμβάνεται στο Παράρτημα Β , και η οποία θα μπορούσε να αποδειχθεί απαραίτητη για τη διεκπεραίωση της εργασίας ενός Φορέα της Σύμπραξης στο έργο ή για τη Χρήση της Γνώσης που προκύπτει για έναν Φορέα από το Έργο, σε συνάρτηση με το ΤΠΕ.

**ΑΡΘΡΟ 11**

**ΤΕΛΙΚΕΣ ΔΙΑΤΑΞΕΙΣ**

**11.1.** Οποιαδήποτε τροποποίηση ή παράταση του παρόντος συμφωνητικού συνεργασίας γίνεται μόνον εγγράφως με κοινή συμφωνία των συμβαλλομένων μερών.

**11.2.** Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς το παρόν συμφωνητικό συνεργασίας, καθώς και η καθυστέρηση στη λήψη μέτρων που προβλέπει το συμφωνητικό αυτό από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή τη συμφωνία συνεργασίας.

**11.3.** Όλες οι τροποποιήσεις και μετατροπές στο παρόν Συμφωνητικό γίνονται με επίσημα έγγραφα τα οποία υπογράφονται από όλα τα Μέλη της Ε.Ο.

**11.4.** Τα Παραρτήματα του παρόντος Συμφωνητικού Συνεργασίας, τα οποία αποτελούν και αναπόσπαστο μέρος της εν λόγω συμφωνίας είναι τα εξής:

* Παράρτημα Α: Κατανομή Πόρων με τεκμηρίωση της πραγματικής συνεργασίας
* Παράρτημα Β: Προϋπάρχουσα Τεχνογνωσία
* Παράρτημα Γ: Κατάλογος Οργάνων και Εξοπλισμού που θα συνεισφέρει ο κάθε Φορέας στο Έργο
* Παράρτημα Δ: Κατάλογος τρίτων μερών (ιδίως θυγατρικών εταιριών) που ενδέχεται να εμπλακούν με την απόκτηση δικαιωμάτων

**11.5.** Σε περίπτωση σύγκρουσης μεταξύ όρων οι οποίοι περιέχονται στο κύριο σώμα του παρόντος Συμφωνητικού Συνεργασίας και στα Παραρτήματά του, οι όροι οι οποίοι περιέχονται στο κύριο σώμα του εγγράφου θα υπερισχύουν.

**11.6.** Σε περίπτωση σύγκρουσης μεταξύ όρων οι οποίοι περιέχονται στο παρόν Συμφωνητικό Συνεργασίας και στην Απόφαση Χρηματοδότησης (συμπεριλαμβανομένων των Παραρτημάτων, που αποτελούν αναπόσπαστο μέρος αυτής), οι όροι που αναφέρονται στην Απόφαση Χρηματοδότησης θα υπερισχύουν.

**11.7.** Σε περίπτωση που υπάρχει ουσιώδης διαφορά ανάμεσα στους όρους της Απόφασης Ένταξης και στις διατάξεις του παρόντος, τα Μέλη της Ε.Ο. δεσμεύονται να προβούν άμεσα σε ανάλογη τροποποίηση του παρόντος Συμφωνητικού, αν αυτό κρίνεται απαραίτητο από τον αρμόδιο ΕΦ.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε το παρόν σύμφωνο συνεργασίας και υπογράφεται σε πρωτότυπα, έλαβε δε κάθε συμβαλλόμενος από ένα.

ΟΙ ΣΥΜΒΑΛΛΟΜΕΝΟΙ

|  |  |  |  |  |
| --- | --- | --- | --- | --- |
| Α/Α | ΙΔΙΟΤΗΤΑ | ΣΥΜΒΑΛΛΟΜΕΝΟ  ΜΕΡΟΣ | ΝΟΜΙΜΟΣ ΕΚΠΡΟΣΩΠΟΣ | ΥΠΟΓΡΑΦΗ |
| 1 | ΔΙΕΥΚΟΛΥΝΤΗΣ/ΤΡΙΑ ΚΑΙΝΟΤΟΜΙΑΣ  (Innovation Facilitator) |  |  |  |
| 2 | 1ο ΜΕΛΟΣ | ΠΑΝΕΠΙΣΤΗΜΙΟ ΘΕΣΣΑΛΙΑΣ-ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ – ΤΜΗΜΑ ….. – ΕΡΓΑΣΤΗΡΙΟ ……. | Καθηγητής  Ιωάννης Στεφανίδης, Αντιπρύτανης Έρευνας και Καινοτομίας του ΠΘ & Πρόεδρος της Επιτροπής Ερευνών του ΕΛΚΕ ΠΘ |  |
| 3 | 2ο ΜΕΛΟΣ |  |  |  |
| 4 | 3ο ΜΕΛΟΣ |  |  |  |
| 5 | 4ο ΜΕΛΟΣ |  |  |  |